Keywords

Summary



Keywords

1. Majanduslik, sotsiaalne ja territoriaalne ühtekuuluvus – Euroopa Regionaalarengu Fond – Rahalise toetuse vähendamise otsus – Tähtaeg – Soovituslik laad – Komisjoni poolt järgimata jätmine – Mõju puudumine – Komisjoni kohustus järgida õiguskindluse põhimõtet (Nõukogu määrus nr 1260/1999, artikli 39 lõike 3 punkt b; komisjoni määrus nr 448/2001, artikli 5 lõige 3)

2. Majanduslik, sotsiaalne ja territoriaalne ühtekuuluvus – Euroopa Regionaalarengu Fond – Rahalise toetuse vähendamise otsus – Eelneva koostöömenetluse vajadus

(Nõukogu määrus nr 1260/1999, artiklid 38 ja 39)

3. Õigusaktide ühtlustamine – Asjade riigihankemenetlused – Direktiiv 93/36 – Erandid üldistest reeglitest – Kitsas tõlgendamine – Erakorraliste asjaolude esinemine – Tõendamiskoormis

(Nõukogu direktiiv 93/36, artikli 6 lõiked 2 ja 3)

4. Õigusaktide ühtlustamine – Asjade riigihankemenetlused – Direktiiv 93/36 – Läbirääkimistega menetlus – Kohaldamise tingimused

(Nõukogu direktiiv 93/36, artikli 6 lõike 3 punkt c)

Summary

1. Mis puudutab Euroopa Regionaalarengu Fondi (ERF) abi vähendamist käsitlevat menetlust, siis määruse nr 1260/1999, millega nähakse ette üldsätted struktuurifondide kohta, artikli 39 lõike 3 punktist b nähtub, et kui komisjon ja liikmesriik ei ole kokkuleppele jõudnud ning liikmesriik ei ole nõutavaid finantskorrektsioone teinud, võib komisjon otsustada need finantskorrektsioonid teha, tühistades asjaomase abi raames antava fondide toetuse täielikult või osaliselt. Viimati nimetatud sätte ja määruse nr 448/2001, millega nähakse ette määruse nr 1260/1999 üksikasjalikud rakenduseeskirjad finantskorrektsioonide tegemise korra kohta struktuurifondidest antavas abis, artikli 5 lõike 3 kohaselt võib komisjon teha otsuse pärast kolmekuulise tähtaja möödumist määruse nr 1260/1999 artikli 39 lõike 2 teises lõigus ette nähtud arutelu kuupäevast.

Kuna puudub seadusandja vastupidine tahe, mis nähtuks selgelt määruse nr 1260/1999 artikli 39 lõike 3 punktist b ning määruse nr 448/2001 artikli 5 lõikest 3, siis nimetatud tähtaja puhul on põhimõtteliselt tegemist vaid soovitusliku tähtajaga ning selle eiramine ei mõjuta komisjoni otsuse õiguspärasust. Nimelt on komisjon kohustatud välistama selliste kulutuste katmise ERF‑st, mida ei ole tehtud liidu õigusnorme järgides, ning see kohustus ei kao ainult seetõttu, et komisjoni otsus tehakse pärast arutelu kuupäevast kolmekuulise tähtaja möödumist.

Kuigi määruses nr 1260/1999 ei ole sätestatud kohustuslikku tähtaega, siis õiguskindluse põhinõudega oleks siiski vastuolus see, kui komisjon saaks oma pädevuse teostamist lõputult edasi lükata. Komisjon peab seega püüdma seda tähtaega järgida, kuid kuna nende kulutuste kontrollimine võib osutuda keeruliseks, siis võib olla vajalik, et komisjonil on olukorra põhjalikuks analüüsimiseks vaja rohkem aega, et vältida põhjendamatute kulutuste katmist.

(vt punktid 22, 23 ja 27–29)

2. Vt otsuse tekst.

(vt punkt 26)

3. Direktiivi 93/36/EMÜ, millega kooskõlastatakse riiklike tarnelepingute sõlmimise kord, 12. põhjendusest tuleneb, et läbirääkimistega menetlus on erandlik ning selleks on nimetatud direktiivi artikli 6 lõigetes 2 ja 3 ammendavalt ja sõnaselgelt loetletud need ainsad erandid, kui läbirääkimistega menetlus on lubatud.

Neid sätteid kui erandeid reeglist, mille eesmärk on tagada liidu õigusega tunnustatud riigihankelepingute sektorit puudutavate õiguste tõhusus, tuleb tõlgendada kitsalt.

Nendele eranditele tugineda soovijal lasub tõendamiskoormis, et neid põhjendavad erandlikud asjaolud on ka tegelikult olemas.

(vt punktid 34–36)

4. Vt otsuse tekst.

(vt punktid 40 ja 54)